Subject: Arvamus: Riigitee 4 Tallinn–Pärnu–Ikla km 19,0-26,7 asuva Kanama–Ääsmäe lõigu rekonstrueerimise projekteerimistingimuste menetlusse kaasamine
From: "Indrek Brandmeister" <[email-masked]>
To: "Kaarel Ilustrumm" <[email-masked]>
Cc: <[email-masked]>
Date: Wed, 31 Jan 2024 23:33:13 +0200

Lp Kaarel Ilustrumm

Arvamus: Riigitee 4 Tallinn–Pärnu–Ikla km 19,0-26,7 asuva Kanama–Ääsmäe 
lõigu rekonstrueerimise projekteerimistingimuste menetlusse kaasamine

Esitame käessolevaga Saue Vallavalitsuse arvamuse Riigitee 4 
Tallinn–Pärnu–Ikla km 19,0-26,7 asuva Kanama–Ääsmäe lõigu rekonstrueerimise 
projekteerimistingimuste menetluses.

1.	Anda vastus Madis Tombergi arvamuse osas Kaseoksa tee väljasõidu 
sulgemisega Pärnu maanteele. Ainus variant oleks ilmselt kiirendusrada 
Tallinna suunal, kuid selle pikkus oleks vähemalt 600+ meetrit ja Saue 
Vallavalitsus siin sellist prioriteetsust ei näe, et seda kaasrahastada. 
Ligipääsud kodudele on Ääsmäe keskuse kaudu tagatud ja inimestel on lihtsalt 
vaja ümber harjuda uue elukorraldusega.
2.	Liidumäe liiklussõlme osas on sõnastus, et rajatakse koos arendajaga. 
Esimeses etapis rajatakse ainult juurdepääsutee olemasolevate elamuteni. 
Seega on suur tõenäosus, et seda liiklussõlme ei tule, sest arendaja vaevalt 
seda kinni maksma hakkab. Või siis on plaan kuidagi koos rahastada. Soovime 
uurida ja saada rohkem teavet, mis on Transpordiameti konkreetsem plaan 
Liidumäe liiklussõlme osas.
3.	Harju maakonna Via Baltica teemaplaneeringus on Jõgisoo ja Ääsmäe vahele 
kavandatud parkla/tankla/teenindusjaam. Projekteerimistingimuste eelnõus ega 
joonistel seda pole. Kuna PT antakse kehtiva maakonna teemaplaneeringu 
täpsustamiseks, siis tuleb parkla/tankla/teenindusjaama puudumist käsitleda. 
Kui seda üldse ei rajata, siis esitada vastavad põhjendused. Kui selle 
asukohta muudetakse, siis asukoha muutmise põhjendused. Saue Vallavalitsus 
on teinud 12.12.2023 e-kirjaga kavandatud Ääsmäe teenindusjaama osas 
samasisulise ettepaneku, et teenindusjaam peab jääma teemaplaneeringus 
viidatud asukohta. Leiame selgelt et projekteerimistingimuste menetluses 
Transpordiamet eirab ja vaatab mööda Harju maakonnaplaneeringu 
teemaplaneeringu "Põhimaantee nr 4 (E67) Tallinn–Pärnu–Ikla (Via Baltica) 
trassi asukoha täpsustamine km 12,0 - 44,0" viidatust ja selle asukoha ja 
asendiplaanilistest lahendustest ja seega ei ole ka sellega kuidagi 
kooskõlas olev.

Ääsmäe ja Pällu küla elanikud on selgelt väljendanud oma rahulolematust 
Ääsmäele Harutee kõrvale planeeritava parkla/tankla/teenindusjaama asukoha 
valiku osas ja leiavad et see asukoht ei ole sobilik. Saue Vallavalitsus 
leiab, et Transpordiamet riigiasutusena soovib eirata nii kohalike elanike 
arvamusi, kohaliku omavalitsuse arvamust ning eirata ka teemaplaneeringut 
kui olulist dokumenti, millele projekteerimistingimused tugevalt toetuvad, 
olles projekteerimistingimuste väljastamise aluseks.

Kokkuvõtvalt leiab Saue Vallavalitsus et antud projektist on meelevaldselt 
välja jäetud parkla/tankla/teenindusjaam ja teemaplaneeringut ei ole 
korrektselt järgitud parkla/tankla/teenindusjaama asukoha valiku osas (see 
on kavandatud hoopis kuhugi kaugele eemale) ning kuni see ei ole põhjaliku 
kaalutlusega ja selgitustega käsitletud on projekteerimistingimuste 
väljastamine teemaplaneeringuga vastuolus olev ning projekteerimistingimused 
tuleb nende vastuvõtmise korral ühel või muul viisil ja meetmetega kehtetuks 
tunnistada.

LugupidamisegaIndrek Brandmeister

teedespetsialist

TEL  <tel:+372%20534%2007008> +372 534 07008

 <mailto:[email-masked]> [email-masked]

www.sauevald.ee

 <http://www.sauevald.ee/>

Subject: P22014-5P Ääsmäe puhkekoht - arvamuse edastamine
From: "Indrek Brandmeister" <[email-masked]>
To: <[email-masked]>, "Kaarel Ilustrumm" <[email-masked]>
Cc: "Saue Vallavalitsus" <[email-masked]>
Date: Wed, 13 Dec 2023 15:50:06 +0200

Lp Kaarel Ilustrumm

Lp Taavi Agasild

Vastuskiri: „P22014-5P Ääsmäe puhkekoht – kooskõlastamine“ arvamuse 
avaldamine

Palume Transpordiametil teha lisakaalutlus, kus sisalduks parkla asukoha 
valiku osas „maastaabi, mõju- ning vajadusanalüüs“. Hetkel on see 
kavandamise protsessist puudunud.

Via Baltica teemaplaneeringus on määratud perspektiivsete teenindusjaamade 
asukohad. Ääsmäe viadukti juurde pole määratud, vaid paar kilomeetrit põhja 
poole Maidla jõe silla juurde (vt pilti). See asukoht on heas kooskõlas ka 
planeeringu seletuskirjaga ("Maa-alade määramisel on arvestatud eelkõige 
olemasoleva asustuse lähedust, looduslike tingimusi, teedevõrgu paiknemist 
ja transiitliiklusest tulenevaid vajadusi, seades eesmärgiks, et puhkekoht 
või teenindusjaam rajatakse võimaluse korral veekogu, looduslikult kauni 
koha või muu vaatamisväärsuse lähedusse."). Vt pikem väljavõte allpool.

Seega leiame, et antud parkla projekti puhul on tegu maakonna 
teemaplaneeringu muutmise sooviga ja seda on vajalik mõjuvalt põhjendada. 
Saue valla üldplaneeringus on samuti otseselt viidatud teemaplaneeringule, 
millega kooskõlas tuleks kavandada.

Ühtlasi näeb Saue valla üldplaneering ette detailplaneeringu kohustuse, 
seega tuleks esitada detailplaneeringu koostamise taotlus ja siis saaks vald 
asuda põhjalikumalt kaalutlema.

Väljavõte Via Baltika teemaplaneeringu seletuskirjast:

„4.2.7 Parklad, puhkekohad, tanklad ja teenindusjaamad.

Peatumiseks, sh puhkamiseks, ning mootorsõiduki tankimise võimaldamiseks on 
planeeringuga määratud selleks sobivad maa-ala, kus võimaldatakse kas parkla 
ja/või puhkekohta ja/või tanklate või teenindusjaama rajamist.  Maa-alade 
määramisel on arvestatud eelkõige olemasoleva asustuse lähedust, looduslike 
tingimusi, teedevõrgu paiknemist ja transiitliiklusest tulenevaid vajadusi, 
seades eesmärgiks, et  puhkekoht või teenindusjaam rajatakse võimaluse 
korral veekogu, looduslikult kauni koha või muu vaatamisväärsuse lähedusse. 
Sobivaks kohaks võib osutuda ka maantee rekonstrueerimisel mahajäetud 
teelõik. Puhkekohas tuleb ette näha sõidukite parkla, puhkeala ja 
sanitaarala. Suurtes puhkekohtades eraldatakse üksteisest sõiduautode, 
busside ja veoautode parklad. Puhkealal nähakse ette einestamisvõimaluseks 
lauad ja toolid ning prügikastid. Sanitaaralal paikneb käimla. Soovitatav on 
puhkealale paigutada lähiümbruse teedevõrgu ja vaatamisväärtuste kaart. 
Tanklate ja teenindusjaamade rajamisel tuleb arvestada ka perspektiivis 
elektriautode kasutuselevõtuga. Lähtuda tuleb põhimõttest, et elektriautode 
laadimise võimaldamiseks luuakse teenindusjaamade võrgustik.   Parklad, 
puhkekohad, tanklad ja teenindusjaamad tuleb ette näha tee mõlema küljel 
ning kujundada eraldi sisse- ja väljasõiduga ühte liiklussuunda teenindav 
rajatis. Kui rajatis paikneb ristmiku piirkonnas, tuleb ühendusteed 
kavandada madalama klassiga või väiksema liiklussagedusega teele.  Parklate, 
puhkekohtade, tanklate, teenindusjaamade ja teiste teega seotud rajatiste 
rajamine on võimalik pärast tee-ehitusprojektide kinnitamist, millega 
täpsustub nii I klassi maantee kui selle toimimiseks vajalike 
liiklusrajatiste asukoht.“

LugupidamisegaIndrek Brandmeister

teedespetsialist

GSM  <tel:+372%20534%2007008> +372 534 07008

 <mailto:[email-masked]> [email-masked]

www.sauevald.ee

 <http://www.sauevald.ee/>

From: Kalle Muru <[email-masked] <mailto:[email-masked]> >
Sent: Monday, October 9, 2023 10:19 AM
To: Teed <[email-masked] <mailto:[email-masked]> >; Saue Vallavalitsus 
<[email-masked] <mailto:[email-masked]> >
Subject: P22014-5P Ääsmäe puhkekoht - kooskõlastamine

Mõnedele selle sõnumi saanud inimestele ei saadeta aadressilt 
<mailto:[email-masked]> [email-masked] sageli meilisõnumeid. 
<https://aka.ms/LearnAboutSenderIdentification> Lugege täpsemat teavet selle 
kohta, miks see on oluline

Tere.

Saadan projektijuhi palvel lingi Tallinn – Pärnu – Ikla maantee Topi-Ääsmäe 
projekti Ääsmäe puhkekoha osa materjalidega üle vaatamiseks ja sobivusel 
projekti osa kooskõlastamiseks.

 <https://reaalprojekt.sharepoint.com/:f:/s/ProjektiPank/EnSB25HGDmNMt7zrtG6HdP4BBLPaFKYO6LbWQJSXD0IP8A?e=dhwKIA> 
https://reaalprojekt.sharepoint.com/:f:/s/ProjektiPank/EnSB25HGDmNMt7zrtG6HdP4BBLPaFKYO6LbWQJSXD0IP8A?e=dhwKIA

Täiendav info:

Taavi Agasild

Projektijuht

OÜ Reaalprojekt

5660 9651

[email-masked] <mailto:[email-masked]>

Lugupidamisega

Kalle Muru

Projekteerija-analüütik

OÜ Reaalprojekt

505 5976